**CENU APTAUJAS**

**NOLIKUMS**

**“Ceraukstes pagasta VIII sporta un ģimenes svētku mākslinieciskās programmas realizācija”**

**identifikācijas numurs BAP/2-1/2025/52**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

**2. Iepirkuma priekšmets**

**Ceraukstes pagasta VIII sporta un ģimenes svētku mākslinieciskās programmas realizācija** saskaņā ar Tehnisko specifikāciju (Nolikuma 1.pielikums).

1. **Identifikācijas numurs**: **BAP/2-1/2025/52**
2. **Kontaktpersona**

Brunavas un Ceraukstes pagasta nodaļas vadītāja Ginta Dervīte, tālrunis: +371 26663215, e-pasta adrese: ginta.dervite@bauskasnovads.lv

1. **Piedāvājumu iesniegšanas vieta, datums un laiks:**
	1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
	2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
	3. Pretendents savu piedāvājumu iesniedz elektroniski līdz **2025. gada 6.augustam plkst. 12:00**, nosūtot uz e-pasta adresi: ceraukste@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai.
2. **Līguma nosacījumi**
	1. Pasākuma norises laiks un vieta saskaņā ar tehnisko specifikāciju.
	2. Apmaksa: līgums ar pēcapmaksu, garantēta samaksa 10 (desmit) darba dienu laikā pēc attiecīgā darba pieņemšanas - nodošanas akta abpusējas parakstīšanas dienas un Izpildītāja rēķina saņemšanas, pārskaitot naudu Izpildītāja norādītajā bankas kontā.
3. **Prasības pretendentam**
	1. Iepirkumā var piedalīties fiziskas, juridiskas personas un personu grupa, kas piedāvā veikt tehniskajā specifikācijā norādītām prasībām atbilstošu piegādi.
	2. Pretendentam jābūt reģistrētam atbilstoši valsts normatīvo aktu prasībām.
	3. Pretendentam pēdējo trīs gadu laikā (2022.gads, 2023. gads, 2024. gads un 2025.gads) ir pieredze māksliniecisko programmu realizēšanā, ne mazāk kā trīs publiskos pasākumos, ar ne mazāk kā 50 (piecdesmit) apmeklētājiem.
4. **Iesniedzamie dokumenti**
	1. Finanšu piedāvājums, atbilstoši Nolikuma 2.pielikumam;
	2. Pieteikums, atbilstoši Nolikuma 3.pielikumam;
	3. Pieredzes apraksts, atbilstoši 4.pielikumam

**9. Piedāvājuma izvēles kritērijs**

* 1. Piedāvājums ar zemāko cenu, kas pilnībā atbilst Cenu aptaujas noteikumiem (gadījumā, ja tiks nolemts piešķirt līguma slēgšanas tiesības).
	2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
	3. Ja tiks saņemti vairāki cenu piedāvājumi par vienādu summu, lemjot par līguma slēgšanas tiesību piešķiršanu tiks ņemta vērā atbildīgā speciālista, kurš sniegs pakalpojumu, iegūtā kvalifikācija, tai skaitā iegūtā izglītība, apgūtie profesionālās apmācības kursi un semināri, kas piedāvā praktiskās zināšanas un prasmes pasākuma režijā, aktiermākslā, mūzikas un dejas mākslā, vizuālajā mākslā. Ja speciālista kvalifikācija būs līdzvērtīga, līguma slēgšanas tiesības tiks piešķirtas pretendentam, kura atbildīgais speciālists pakalpojumu sniedz ilgākā laika posmā.
1. **Informācija par līgumu**
	1. Pasūtītājs slēdz līgumu ar izraudzīto pretendentu.
	2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
	3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
	4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis piedāvājumu ar zemāko cenu.

Bauskas novada pašvaldības iestādes

“Bauskas apvienības pārvalde” vadītājas vietniece D.Šķiliņa